Elu läheb aga edasi. Et  minevikust õppida, on inimestel kombeks mälestusmärke püstitada, mida tähtsad poliitikud pidulikult avada saavad. Kui meil on plaanis ehitada kõigest 28 meetrine sammas tähistamaks Eesti vabadust, siis ameeriklased mõtlevad suurelt. Ameeriklased tahavad kaksiktornide kohale püstitada Vabaduse Torni (Freedom Tower), millest saab maailma kõige kõrgem hoone - 541 meetrit ehk natuke üle poole kilomeetri kõrge. Pinda on sinna planeeritud 241000 ruutmeetrit ja sisse saab kolida juba 2010 aastal. Miks meie vabadussambasse eksklusiivkortereid osta ei saa? Kesklinna pole ju taibukas lihtsalt mingit kohatäidet planeerida, vahet ei ole, kas on tegemist vabaduse saamise või tuhandete hukkunute ja terrorismiajastu algusega.